تورکیه کینیاده گی حادثه نی محکوم ایتدی
کینیاده اولگن کیشی لرنینگ سانی 147 یره لنگن لرنینگ سانی 70 کیشی گه ییتیب بارگن.کینیانینگ سومالی چیگره سیده جایلشگن گاریسا عالی بیلیم یورتیده الشباب تروریست گروهی تمانیدن اویوشتیریلگن هجوم نتیجه سیده اولگن لرنینگ سانی 147 کیشی گه ییتیب بارگن لیگی معلوم قیلیندی. خودی شو حادثه ده 70 دن آشه راق کیشی یره لنگن لیگی بیلدیریلدی. ایتیلیشیچه خوفسیزلیک کوچلری کوپ سانده کیشی نی گروگان آلگن تروریستلردن پارتلاو کییم کیگن 4 کیشی نی اولدیرگن. تورکیه جمهور ریسی رجب طیب ایردوغان مذکور حادثه نی محکوم ایتیب، ترورنینگ تیل و دینی بولمه گن لیگی نی بیله میز، کینیا و افریقا نینگ خوفسیزلیگی نی تامین ایتیش توغریسیده اوز همکارلیگیمیزنی ایفاده ایته میز، خودی شو حادثه اوچون اوز قیغوداش لیگیمیزنی بیلدیره میز، دیدی.اوشبو حادثه نی تورکیه تشقی ایشلر وزیرلیگی هم محکوم ایتیب، اوز قیعوداشلیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
